open-index/open-wikipedia-markdown huggingface dataset:
אלון פרץ

**אלון פרץ** (נולד ב-27 בספטמבר 1992) הוא מפיק מוזיקלי, מלחין, מעבד וכותב ישראלי.

## ביוגרפיה
נולד לסימה קריספין ולחנניה פרץ וגדל בפתח תקווה. בגיל 6 לימד עצמו לנגן בפסנתר ובגיל 13 למד לנגן בגיטרה. בגיל 16 החל להתנסות בהפקה מוזיקלית. למד בתיכון על שם דוד בן-גוריון שבעיר. התגייס לצה"ל ב-2010 וביצע שירות מלא בחיל המודיעין.

בשנת 2012 הוציא סינגל ראשון בשם "נותן מעצמי". השיר זכה לשיר השבוע ברדיו ירושלים.

בשנת 2017 הפיק את אלבומו הראשון של דולב פרנקל "לאן אני הולך", והפיק מוזיקלית את השיר "מיליון שאלות" של יוצא האח הגדול אחי נתן וכתב והלחין את השיר "מי" לזמר עידן יניב בהפקתו של ארז רוסו.

בשנת 2018 כתב והלחין יחד עם אופיר כהן את הסינגל "אהיה בכל מקום" לזמר אייל גולן
ואת השיר "רק שלך" לזמר ליאור נרקיס.

בשנת 2019 יצר והפיק מוזיקלית את השיר "התרחקנו" לדודו אהרון. השיר יצא באלבומו התשיעי של אהרון, "השמחה שלנו". בהמשך השנה כתב, הלחין והפיק לזמרים פאר טסי וניב מנצור את השיר ״עם כל הבלאגן״, ואת הסינגל של מנצור ״לכבוד הזכרונות". כתב, הלחין והפיק יחד עם אופיר כהן את השיר "סכינים" לזמרת נוי פדלון. השיר נכנס לאלבומה ״סוודר״.

בשנת 2020 הלחין את הטקסטים של נעם חורב בשירים "מבול" ו"סליחה" לזמר דודו אהרון. בהמשך יצרו יחד את השיר "פעם" לזמר איתי לוי. יצר יחדיו עם הזמר פאר טסי את השיר ״הולך ומתרחק״ שיצא כסינגל של פאר טסי.

פרץ הפיק מוזיקלית את השיר "תמיד תזכור" בביצועה של נסרין קדרי שלווה בקליפ משותף עם עמותת גדולים מהחיים במסגרת קמפיין לגיוס תרומות לעמותה.

בתחילת שנת 2021 הלחין את המילים של נועם חורב לשיר "אולי בעולם אחר" של הזמרת זהבה בן. הלחין והפיק ביחד עם אופיר כהן וליאור נרקיס, בין היתר בשיר "חלקת אלוהים" בביצוע נרקיס.

בשנת 2022 יצר והפיק יחד עם אופיר כהן את השיר "ט״ו באב" לליאור נרקיס.

הפיק מוזיקלית את השיר ״רוח באה הימה״ לפאר טסי.
כתב והלחין את ״אוהב בך את הכל״ עם עידן יניב שגם מבצע.
עוד באותה שנה כתב הלחין והפיק את השיר ״הבת שלך״ לעדן בן זקן.

הלחין והפיק מוזיקלית את השיר ״לבד בחדר״ של עדן מאירי, אותו כתב נעם חורב.

פרץ גם הפיק מוזיקלית את השירים: ״38״, ״אחרי הנצח״, ״מונה ליזה״ ו״התיקון הכללי״ באלבום ״רדיו שטח״ של הזמר פאר טסי.

בספטמבר 2023 יצר והפיק את השיר ״הרס עצמי״ לזמרת הגר יפת.

ב-7 בנובמבר 2023 יצא השיר ״שלמים״ שכתב והפיק יחד עם הזמר מאור אדרי.

ב-18 בדצמבר 2023, יצא השיר ״בסוף עוד ניפגש״, שכתב והלחין עם הזמר אליעד וגם הפיק מוזיקלית.

בינואר 2024 שחרר הזמר אברהם טל שיר חדש בשם ״טוב לי שאת כאן״ שיצרו אברהם טל, אבי אוחיון, ומתן דרור, אותו גם פרץ הפיק מוזיקלית.

באלבום החדש של הזמר פאר טסי - רדיו שטח 2, עיבד והפיק את השיר "העיר החדשה שלי".

בין היתר הפיק לזמרת נרקיס את השיר שכתבה והלחינה - ״לבשלי״.

סוף שנת 2024 - יציאת אלבומו של הזמר עומר אדם - באלבום זה לקח פרץ חלק בכתיבת השיר ״גברת אגו״(שזכה בתחרות טיקטוק) וכתיבה ובהפקה של השיר ״אוהבת לא אוהבת״.

## קישורים חיצוניים
* 
* 
* 
* 

קטגוריה:פזמונאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:בוגרי תיכון בן-גוריון (פתח תקווה)
קטגוריה:ישראלים שנולדו ב-1992
פצירה

ממוזער|220px|שיני הפצירה המחורצת בהגדלה
**פְּצִירָה** או **שׁוֹפִין** היא כלי בתעשיית המתכת והעץ המשמש לשיוף שכבות קטנות מתוך חומרים שונים. רוב הפצירות הן רצועות דקות עשויות מתכת מחורצת ובנויות כך שקצה אחד שלהן צר וחודי. לפצירה שני שימושים עיקריים: בשימוש התעשייתי היא משמשת ככלי ליטוש, ובשימוש הביתי - כלי לשיוף ציפורניים.

## סוגי פצירות
קיימות פצירות מחומרים שונים, בגדלים ובחיתוכי שיניים שונים. סוג שיני הפצירה הופך את פעולתה למעודנת או גסה יותר - חריצי שיניים בולטים יובילו לשיוף גס של חומר רב יותר בגימור מחוספס, בעוד ששיניים קטנות ושטוחות יובילו לשיוף עדין של שכבה קטנה של חומר עם גימור חלק. 

ממוזער|180px|שמאל|פצירות מחט
ישנן פצירות ממוקדות מטרה, לשימושים מגוונים. הבולטות שבהן: 
***פצירת [[יהלום]]** - פצירה בעלת חלקיקים קטנים של יהלומים תעשייתיים המוטבעים על משטח הפצירה. היא משמשת עבור משטחים קשים במיוחד, כגון משטחי אבן, זכוכית, או מתכות קשות כגון פלדה מגולוונת.
***פצירת [[מחט]]** – פצירות עדינות המותאמות לשימוש עם חלקים קטנים.
***פצירת שופין מעוגלת** – פצירות בגודל קטן עד בינוני בצורות המאפשרות להם להגיע למשטחים בעלי צורה לא שגרתית, כמו חלל שעוצב על ידי פלסטיק מוקשח מוזרק. 
***מכונות פצירה** - פצירות שמשתמשים בהם כמו בראשי מקדחה, לשיוף מדויק ולא ידני.

## פצירת ציפורניים
ממוזער|שמאל|60px|פצירות ציפורניים
פצירת הציפורניים היא כלי שמטרתו לשייף את קצוות הציפורניים. השיוף נעשה על מנת לקצר את אורך הציפורניים, לעצב אותן ולמנוע את התפצלותן ושבירתן. הפצירה משמשת ככלי למניקור ופדיקור בתעשיית הקוסמטיקה. בתהליך השיוף מסירים תאי קרטין בולטים או מיותרים מלוחית הציפורן עד לקבלת גימור חלק. 

פצירות ציפורניים עשויות מחומרים שונים, כגון קריסטל, קרמיקה, מתכת, או מתכת מצופה באבן ספיר.
***פצירת [[קרטון]]** - לוח צר וארוך של קרטון מצופה בחלקיקי אבן שמיר חזקה, המסייעת בשחיקת הציפורן, בעוד שבסיס הקרטון מעניק לה גמישות.
***פצירת [[זכוכית]]** – פצירה בעלת שטח זכוכיתי חלק, שאינה גורמת לשבירה או פציעה של הציפורן כפי שפצירת מתכת עלולה לגרום.

מידת החספוס של הפצירה נמדדת ב-grit. טווח הערכים בין 60 ל-240 כך שככל שהערך עולה רמת החספוס יורדת. מידת החספוס הנפוצה לשיוף ציפורן טבעית היא 180 grit.

## קישורים חיצוניים

* Lye, P. F. (1993), ''Metalwork theory'', Book 1, Nelson Thornes
*  

קטגוריה:כלי עבודה
קטגוריה:נגרות: כלי עבודה
קטגוריה:ליטוש
ווקשה

**ווקשה** (באנגלית: **Waukesha**) היא עיר ומושב המחוז של מחוז ווקשה במדינת ויסקונסין שבארצות הברית. היא חלק ממטרופולין מילווקי. לפי מפקד האוכלוסין 2010 אוכלוסייתה היא כ-70,700 תושבים.

## היסטוריה
האזור בו נמצאת ווקשה יושב לראשונה על ידי אמריקאים ממוצא אירופי בשנת 1834, ומוריד ד. קאלטר היה המתיישב הראשון. לפני כן ישבו במקום אינדיאנים.

המייסדים של ווקשה היו בעיקר מניו אינגלנד ובעיקר מקונטיקט, האזור הכפרי במסצ'וסטס, ורמונט, ניו המפשייר ומיין וכן מתיישבים מאפסטייט ניו יורק, צאצאים של מהגרים לניו אינגלנד, שאבותיהם השתייכו לתנועת הפוריטניות באנגליה.

בשנת 1846 ייסדו את העיר פרייריוויל, ששינתה את שמה לאחר מכן לווקשה.

ב-21 בנובמבר 2021 אירע פיגוע דריסה במצעד חג המולד בעיר. חמישה אנשים נהרגו, ונפצעו למעלה מ-40 נוספים.

## מקור השם
השם ווקשה הוא ככל הנראה אנגלוז של השפה הילידית אוג'יבווה למילה Waagoshag, שמשמעותה שועל ברבים (waagosh) או של השם Wau-tsha בשפת הפוטוואטומי. Wau-tsha היה מנהיג השבט המקומי בזמן ראשית ההתיישבות האירופאית באזור.

## ספרינג סיטי
מתיו לאפלין, חלוץ משיקגו סיפק את ההון ויהיוזמה להיותה של ווקשה אזור נופש ימי ידוע והיה הבעלים של אתר הנופש הגדול the Fountain Spring House. ווקשה נודעה גם בנקיונם ואיכותם הטובה של מי המעיינות בה וכונתה "spa town".

## גאוגרפיה
ווקשה ממוקמת סמוך למרכז מחוז ווקשה בדרום-מזרח ויסקונסין, 29 קילומטר מערבית למילווקי ו-95 קילומטר מזרחית לעיר מדיסון. היא גובלת בעיר ברוקפילד, בעיירה ברוקפילד, בג'נסי, בניו ברלין, בעיר פוואקי, בכפר פוואקי, בדלפילד ובכפר ווקשה.

העיר שוכנת על שתי גדותיו של נהר פוקס ריבר.

## חינוך
בעיר ארבעה תיכונים: תיכון ווקשה דרום, תיכון ווקשה מערב, תיכון ווקשה צפון ותיכון הארווי פיליפ (מזרח).

## ערים תאומות

* 

## קישורים חיצוניים

* 
* 

## הערות שוליים

קטגוריה:ויסקונסין: ערים
קטגוריה:יישובים שהוקמו ב-1834
פרסי הטלוויזיה של איגוד אמנויות הקולנוע והטלוויזיה 1960

**פרסי הטלוויזיה של איגוד אמנויות הקולנוע והטלוויזיה לשנת 1960** היה טקס הענקת פרסי הטלוויזיה הראשון בממלכה המאוחדת. בהמשך נקראו בשם פרסי האקדמיה הבריטית לטלוויזיה.

## זוכים
* **שחקן**
** פטריק מקגוהן
* **שחקנית**
** קתרין לייסי
* **מעצב**
** קליפורד האטס
* **הפקת דרמה**
** ויליאם קוטצ'ף
* **אקטואליה**
** דני מיטשל
* **בידור קל (אמן)**
** טוני הנקוק
* **בידור קל (הפקה)**
** ביל וארד
* **אישיות**
** ג'ון פרימן
* **תסריטאי**
** גלטון וסימפסון
* **פרס מיוחד**
** ג'ון אליוט
* **פרס הכותבים**
** גלטון וסימפסון

## קישורים חיצוניים
* פרסי איגוד הטלוויזיה לשנת 1960

## הערות שוליים

קטגוריה:טקסי פרס באפט"א
קטגוריה:1960 בממלכה המאוחדת
סיר טיגון ללא שמן

220px|ממוזער|מכשיר Air fryer של חברת Tefal
**[[סיר טיגון]] ללא שמן** (באנגלית: **Air fryer**) הוא מכשיר חשמלי המשמש להכנת מזון תוך שימוש מופחת בשמן (או ללא שמן כלל). המזון המיועד לבישול נמרח בשמן ומוכנס אל המכשיר, אשר מחמם את האוויר לטמפרטורה גבוהה ומניע אותו סביב המזון במהירות גבוהה. האוויר הנע יוצר על פני המזון ציפוי פריך כתוצאה של תהליך תגובת מייאר, בדומה לתהליך המתרחש בזמן טיגון בשמן עמוק.

חלק מהיצרנים של מכשירי הטיגון ללא שמן אשר נמכרים כיום בשווקים טוענים כי המכשיר חוסך כ-80% משמן הבישול שהיה משמש לטיגון עמוק מסורתי של אותם המאכלים.

## רקע
החברה הראשונה שרשמה פטנט על מכשיר הטיגון ללא שמן הייתה חברת TurboChef Technologies Inc האמריקנית, בשנת 2005. המוצר המקורי היה מורכב ויקר יחסית, ונועד בשל כך בעיקר לשימוש בתחום ההסעדה.

חברת פיליפס פיתחה בהמשך מכשיר טיגון ללא שמן לשימוש ביתי, אותו החלה למכור במהלך שנת 2010. מאז מייצרות ומוכרות חברות שונות גרסאות משלהן למכשיר, בגדלים ודגמים שונים.

## פעולת המכשיר
טיגון בשמן עמוק הוא שיטת בישול נפוצה למאכלים רבים ברחבי העולם: המזון מוטבל בתוך כלי המכיל שמן רותח, והשמן הנוגע בכל צידיו של המזון בו זמנית מעביר אליו חום במגע ישיר. המגע בין השמן הרותח (בטמפרטורה של כ-170 מעלות צלזיוס) ופני השטח של המזון מבשל באופן מהיר ואחיד את המזון, ובמקביל גורם לתגובת מייאר, המשבחת את טעמו ומרקמו. מאידך, לשיטה זו ישנם גם חסרונות רבים, במיוחד בהקשר של בישול במטבח ביתי: שימוש בכמות גדולה של שמן, בזבוז משמעותי של שמן בטיגון ארוחות קטנות, ריח חזק של שמן שרוף הנשאר באוויר לאורך זמן, ולכלוך.

סיר טיגון ללא שמן עושה שימוש באוויר לוהט כתחליף לשמן הרותח. כאשר המכשיר מופעל, גוף החימום מחומם לטמפרטורה של כ-300 מעלות צלזיוס, בדומה לתנור חשמלי רגיל. הסיר מצויד במאוורר פנימי חזק המזרים אוויר דרך גוף החימום במהירות גבוהה, ומשם ישירות אל המזון. האוויר המחומם מגיע אל המזון כשהטמפרטורה שלו גבוהה (קרוב ל-170 מעלות צלזיוס) ויוצר עמו מגע ישיר. מגע זה בין האוויר הלוהט והמזון גורם לתגובת מייאר אחידה ומהירה, בדומה לשמן במהלך טיגון עמוק. האוויר גם חודר למקומות שאינם חשופים, ובמאכלים מסוימים גם עמוק לתוך המזון עצמו. עקב כך, תהליך הבישול נשלם זמן רב לפני שפני השטח של המזון מתחילים להישרף. על מנת להבטיח שהבישול יהיה אחיד, המשתמש נדרש לנער את סלסילת המזון המתבשל מדי פעם במהלך הבישול. מכשירים מתקדמים יותר כוללים מנוע פנימי המנער או מערבב את המזון באופן אוטומטי.

בישול מזון במכשיר אפשרי ללא שמן כלל; אך כדי להגיע לטעם הדומה יותר לטיגון עמוק ניתן למרוח את המזון בשמן לפני הטיגון. נטיפי השמן ונוזלים אחרים מן המזון מתנקזים אל תחתית המכשיר, ובדרך כלל יש צורך לנקותם באופן ידני.

## ראו גם
* טיגון עמוק

## קישורים חיצוניים

## הערות שוליים

קטגוריה:אמצעי חימום והכנת מזון
אנחנו ההרים שלנו

סמל רפובליקת ארצך ובמרכזו הפסל "אנחנו ההרים שלנו"|ממוזער|200px
**אנחנו ההרים שלנו** (בארמנית: **Մենք ենք, մեր սարերը**; "מנק ינק, מר סררי") הוא מונומנט השוכן מצפון לעיר סטפנקרט, בנגורנו קרבאך. הפסל ידוע גם בכינוי **סבא וסבתא** (בארמנית: տատիկ-պապիկ; "טאטיק-פאפיק"). 

הפסל שפוסל בשנת 1967 בידי סרגיס באע'דסריאן, נחשב לאחד מסמלי נגורנו קרבאך. הוא מופיע במרכז סמלה של רפובליקת ארצך ועל מטבעותיה. המונומנט עשוי מטוף ונראים בו פני גבר ואשה זקנים החצובים בסלע ומייצגים את הרי האזור. 

באירוויזיון 2009 תמונת הפסל אשר שולבה בקליפ ארמני עוררה את מחאתה של אזרבייג'ן, אשר הגישה תלונה לאיגוד השידור האירופי. התמונה הוסרה מן הקליפ, אך הוקרנה בעת ששודרה הצבעת ארמניה.

בעת כיבוש נגורנו קרבאך תלו הלוחמים האזריים את דגל אזרבייג'ן על הפסל. ב-2024 דווח כי שני צדדיו של הפסל וסביבתו הקרובה הושחתו וכי ממשלת אזרבייג'ן שוקלת להורסו. 

## קישורים חיצוניים

## הערות שוליים

קטגוריה:נגורנו קרבאך
קטגוריה:ארמניה: תרבות
קטגוריה:פסלים (יצירות)
יורם יונגרמן

**יורם יונגרמן** הוא מוזיקאי, כנר וויולן ישראלי.

## קריירה
נולד וגדל בבאר שבע, בשנת 2018 יורם ניהל את מכון למוסיקה ישראלית ואת פסטיבל חג המוזיקה הישראלית, ואף הקים מחדש בקונסרבטוריון באר שבע, עיר הולדתו, את תזמורת כלי הקשת הצעירה, ולצידה תוכנית מוזיקה קאמרית.

יורם מרבה להופיע כנגן מוזיקה קאמרית כסולן ומנצח. כחבר לשעבר ברביעיית אמרנט הופיע במאות קונצרטים ברחבי ארצות הברית, קנדה, מקסיקו ואירופה. בנוסף הופיע עם מוזיקאים והרכבים קאמריים מן השורה הראשונה, ביניהם רביעיית טוקיו, רביעיית יינג, רביעיית ציומפי וחברים מרביעיית קליבלנד. כסולן הופיע בין היתר עם התזמורת הסימפונית של סינסינטי תחת שרביטו של אלן גילברט ועם התזמורת הפילהרמונית הצעירה של סין בבייג'ינג.

בארצות הברית לימד במהלך כשני עשורים באוניברסיטאות שונות. בין היתר, לימד כינור, ויולה ומוזיקה קאמרית באוניברסיטאות סינסינטי, צפון קנטקי, וצפון קרולינה. כמרצה אורח הוזמן ללמד באקדמיה למוסיקה ולמחול בירושלים (2008) ובאוניברסיטת דיוק (2011 – 2012).

התוכנית שהקים וניהל בקרוליינה הצפונית במוזיקה קאמרית לנגנים צעירים זכתה לשבחים רבים. מאז פתיחתה בשנת 2005 ועד היום הניבה התוכנית MYCO @ UNC (כיום במסגרת אוניברסיטת צפון קרולינה, צ'פל היל) בוגרים שיצאו לקריירה מקצועית בתזמורות מובילות ובהרכבים קאמריים בארצות הברית. ביניהם תלמידים שזכו לפרסים והצטיינויות בתחרויות המוזיקה הקאמרית החשובות, כולל תחרות פישוף (Fischoff) המפורסמת. משנת 2005 הוא משמש גם כמנצח תזמורת פסטיבל סאמיט בניו יורק (Summit Music Festival).

בין השנים 2019 - 2024 היה המנכ"ל של הקאמרטה הישראלית ירושלים.

## קישורים חיצוניים

* קורות חיים

קטגוריה:ויולנים ישראלים
קטגוריה:כנרים ישראלים
קטגוריה:מנכ"לים ישראלים
קטגוריה:בוגרי האקדמיה למוסיקה ולמחול בירושלים
קטגוריה:בוגרי אוניברסיטת סינסינטי
קטגוריה:ישראלים שנולדו במאה ה-20
אקווה די פארמה

**אקווה די פארמה** (באיטלקית: **Acqua di Parma**) היא חברת לייף סטייל איטלקית המייצרת בשמים, נרות, חלוקי רחצה ועוד, כל מוצרי החברה מיוצרים אך ורק באיטליה אבל מופצים ב-43 מדינות שונות.

## היסטוריה
הבושם המקורי של החברה, היה בושם בשם "קולוניה", נוצר בשנת 1916 במפעל בושם קטן אשר שוכן במרכז העיר העתיקה של פארמה, אשר על שמה גם נקראת החברה בשם זה.

שנות השלושים והחמישים של המאה ה-20 מתוארים כ"תור הזהב" של אקווה די פארמה, בשנים אלו הצליחה החברה מאוד בעיקר בקרב אנשים מהמעמד הגבוה ואף הייתה עם קהל לקוחות שכלל מפורסמים.

במהלך השנים הרחיבה החברה את מגוון המוצרים שהיא מוכרת ואף הציגה קולקציה אשר כוללת חלוקי רחצה ומגבות.

ב-1998 פתחה החברה את הבוטיק הראשון שלה ברחוב ויה דל ג'סו במילאנו (שברובע Quadrilatero della moda), ולאחר מכן פתחה חנות נוספת הפעם ברחוב פרנס בורז'ואה בשכונת המארה שבפריז. ב-2017 פתחה החברה חנות במיאמי.

לוגו החברה הוא שלט האצולה של מארי לואיז, הדוכסית מפארמה כהכרת תודה על תרומתה לפיתוח תעשיית הבשמים של הפארמה.

## קישורים חיצוניים

* 

## הערות שוליים

קטגוריה:חברות קוסמטיקה
קטגוריה:חברות קוסמטיקה איטלקיות
קטגוריה:חברות איטלקיות
קטגוריה:חברות ניחוחות
קטגוריה:LVMH
יוז'ף שאש

**יוז'ף שאש** (במקורי **פולאצ'ק**, בהונגרית: **Sas József**; 3; ינואר 1939 – 17 בינואר 2021) היה שחקן, במאי, סופר, מנהל תיאטרון, הומוריסט יהודי-הונגרי, זוכה פרס יאסאי מארי, זוכה פרס האמן המצטיין ופרס האמן הדגול.

## ביוגרפיה
יוז'ף שאש נולד במשפחה יהודית בעיר השדה בקשצ'בה במחוז בקש בהונגריה. גם אביו היה שחקן והוא נרצח בשואה.
[שמאל|ממוזער|250x250 פיקסלים|יוז'ף שאש נואם בהצגת הספר רז'ה שרש, במקום הקבע ובמקום העבודה של שרש, במסעדת קישפיפה, (מקטרת קטנה) ב-[29 בנובמבר 2010]]
שאש סיים את בית הספר למשחק של קלמן רוז'אהדי בשנת 1957 וחתם חוזה בגיור בתיאטרון הלאומי המקומי (כשמו היום). הוא היה חבר בתיאטרון יוקאי של מחוז בקש משנת 1958, בתיאטרון הלאומי של פץ' משנת 1959, באנסמבל האמנות של צבא העם ההונגרי משנת 1960 ובתיאטרון קטונה יוז'ף בקצ'קמט משנת 1966. משנת 1973 היה שחקן בבימת מיקרוסקופ, והמנהל של התיאטרון בין השנים 1985 ועד 2009. הוא היה משתתף באופן קבוע בקברט הרדיו ובטלוויזיה, הוציא כמה אלבומים גדולים, והיה המחבר והמבצע של כמה ערבי סולו.

בשנת 2008 נשפט לשנתיים מאסר על תנאי, ולקנס של 300,000 פורינט באשמת הונאת מס שבע פעמים. הוא היה מועמד לפרס קושוט באותה שנה, ומסיבה זו מועמדותו הוסרה. על פי נתוני הפרקליטות, בין השנים 1998–2001 הוא לא שילם מס של כ-35 מיליון פורינט.

האמן הודיע בתחילת נובמבר 2018 כי יתפטר מכל ההופעות הנוספות בשנת 2018, תוך ציון מצבו הבריאותי. בתחילת 2019 הוא ואשתו היו בחופשה בתאילנד, שם לקה בשבץ מוחי דו-צדדי. הוא הועבר להונגריה במטוס מיוחד, שם החלו את הטיפול בו.

נפטר ב-17 בינואר 2021.

## ספריו

* *Józsi, hol vagy?* (Lapkiadó Vállalat, Bp., 1985 + 1 hanglemez)
*Csurka István – Sas József – Molnár Margit : *Tévékönyv* (Idegenforgalmi Propaganda és Kiadó Vállalat, Budapest, 1985) 
* Sas József–Peterdi Pál: *"Kutyák–zsaruk–kabarék"* (Delta B Kft., Bp., 1993) 
* *Sasazértis... Írásba adom* (Ter.nova, Bp., 2001) 
* Sas József – Trunkó Barnabás: *Sastaps* (Kossuth, Budapest, 2011) 


## פרסים והוקרה
* פרס סוט (1980)
* פרס מארי יאסאי (1981)
* טבעת קארינתי (1984)
* פרס האמן המעוטר (1985)
* צלב הקצינים של מסדר הכבוד של הרפובליקה של הונגריה (1995)
* פרס ארז'בט (1993)
* פרס האמן הדגול (2003)

## לקריאה נוספת
* לקסיקון הונגרי לאמנות הבמה.
* פרופיל היוצר Moly.hu

## קישורים חיצוניים

## הערות שוליים




קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:שחקני תיאטרון יהודים הונגרים
קטגוריה:מפיקי תיאטרון
קטגוריה:שחקני קולנוע וטלוויזיה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בקשצ'בה: אישים
קטגוריה:הונגרים שנולדו ב-1939
קטגוריה:הונגרים שנפטרו ב-2021
כהן צדק בן יוסף

רב **כהן צדק בן יוסף גאון** היה גאון ישיבת פומבדיתא בין השנים 936-917.
## חייו
לאחר פטירת גאון פומבדיתא רב יהודה בר מר שמואל בשנת 917, פרצה מחלוקת בין ראש הגולה דוד בן זכאי לבין חכמי הישיבה אודות מחליפו. קיימות מספר גרסאות לסיפור השתלשלות המחלוקת, והגרסה המקובלת במחקר היא גרסתו של רב שרירא גאון לפיה חכמי הישיבה מינו את רב מבשר בן קימוי לגאון, אך ראש הגולה דוד בן זכאי מינה את רב כהן צדק. המחלוקת נמשכה כחמש שנים, ובשנת 921/922 הושגה פשרה, בתיווכו של רב נסי הנהרוואני ראש כלה, לפיה שני החכמים ימשיכו לעמוד בראשות שתי ישיבות מקבילות בפומבדיתא, כאשר מובחרי החכמים היו בישיבתו של רב מבשר. הסדר זה נמשך עד לפטירת רב מבשר זמן קצר לאחר מכן, אז הכירו כל החכמים בכהונתו של רב כהן צדק.

רב כהן צדק פעל להעלאת קרנה של ישיבת פומבדיתא. עד זמנו, הונהג הסדר לפיו ישיבת סורא קיבלה שני שלישים מכספי התרומות שנשלחו מהתפוצות וישיבת פומבדיתא קיבלה רק שליש. במהלך השנים הידלדלה ישיבת סורא ואילו ישיבת פומבדיתא פרחה, ורב כהן צדק הצליח להשוות את חלוקת הכספים בין הישיבות שווה בשווה.

רב כהן צדק, שהיה כאמור מאנשי בריתו של דוד בן זכאי, הצטרף אל האחרון גם במחלוקתו העזה עם רב סעדיה גאון. רס"ג כתב כנגדו ב"ספר הגלוי".

## משפחתו
אנו יודעים על שניים מבניו של רב כהן צדק: נחמיה וחפני. בנו רב נחמיה, ערער על כהונתו של רב אהרן הכהן בן יוסף והכריז על עצמו כגאון במקומו. הוא מינה את אחיו רב חפני למשרת אב בית דין, התפקיד השני בחשיבותו. לאחר פטירת רב אהרן קיבלו כל חכמי פומבדיתא את מרותו של רב נחמיה.

נכדו, רב שמואל בן חפני גאון היה גאון סורא שכתב חיבורים רבים.
## לקריאה נוספת
* מרדכי מרגליות (עורך), **אנציקלופדיה לחכמי התלמוד והגאונים** חלק ב, עמ' 244.
*משה גיל, **[https://nli.userservices.exlibrisgroup.com/view/uresolver/972NNL_INST/openurl?ctx_enc=info:ofi/enc:UTF-8&ctx_id=10_1&ctx_tim=2020-10-19T23%3A22%3A40IST&ctx_ver=Z39.88-2004&url_ctx_fmt=info:ofi/fmt:kev:mtx:ctx&url_ver=Z39.88-2004&rfr_id=info:sid/primo.exlibrisgroup.com-RAMBI&req_id=&rft_dat=ie=972NNL_INST/51329721240005171,ie=972NNL_INST:51329721240005171,language=heb,view=NLI_Rambi&svc_dat=viewit&u.ignore_date_coverage=true&Force_direct=true&is_new_ui=true עיונים בתולדות יהודי עראק במאה העשירית]**, תעודה י (ה'תשנ"ו), עמ' 81–153.
* יעקב מאן, **עניינים שונים לחקר תקופת הגאונים**, תרביץ ה חוברת ב (טבת ה'תרצ"ד) עמ' 148–179.

## הערות שוליים

קטגוריה:גאוני פומבדיתא
קטגוריה:יהודי בבל במאה ה-10
Angels Among Us

**Angels Among Us** (בעברית: **מלאכים בינינו**) הוא מיני-אלבום שהוקלט על ידי מקהלת המשכן המורמוני והזמרת האמריקאית קריסטין צ'נוות'. המיני-אלבום יצא לכבוד חג המולד והוא הופק על ידי מאק וילברג וריאן טי מרפי, תוך שהוקלטו במסגרתו שירי חג ידועים כמו "O Holy Night" ו-"".

המיני-אלבום הגיע למקום הרביעי במצעד האלבומים הקלאסיים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2019
קטגוריה:מיני-אלבומים מ-2019
קטגוריה:אלבומי קריסטין צ'נוות'
קטגוריה:מיני-אלבומי חג המולד
It's the Holiday Season

**It's the Holiday Season** (בעברית: **זו עונת החגים**) הוא אלבום האולפן הארבעה עשר ואלבום חג המולד השני של הזמרת מרטינה מק'ברייד. האלבום יצא לאור ב-19 באוקטובר 2018, על ידי חברת התקליטים ברוקן באו רקורדס. בנוסף לכך, הוא יצא לכבוד חג המולד.

האלבום הגיע למקום השמיני במצעד אלבומי החג.

## הצלחה מסחרית
האלבום הופיע לראשונה במקום השמיני במצעד אלבומי החג של בילבורד, עם 1,400 עותקים שנמכרו בשבוע הראשון לצאתו. הוא נמכר בלמעלה מ-15,100 עותקים בארצות הברית, החל מינואר 2019. הסינגל הראשון מתוכו "It's Beginning to Look a Lot Like Christmas" זכה להצלחה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2018
קטגוריה:אלבומי קאנטרי
קטגוריה:אלבומי חברת BBR מיוזיק גרופ
רוברט דינסט

**רוברט דינסט** (בגרמנית: **Robert Dienst**; 1 במרץ 1928 – 13 ביוני 2000) היה כדורגלן ומאמן אוסטרי, ששיחק בעמדת החלוץ. הוא מלך השערים של ראפיד וינה בליגה בכל הזמנים.

## ביוגרפיה
דינסט נולד ב-1 במרץ 1928 בווינה שבאוסטריה, והתחיל את הקריירה בפלורידסדורפר ב-1947 בה כבש את שעריו הראשונים.

שנה אחר כך עבר לראפיד וינה למשך ה-11 שנים הבאות וסיים עימה בלא פחות מהמקום השני בזמן זה. דינסט היה אחד הגורמים העיקריים להצלחתה עם שערים רבים שכבש וזכה עימה גם בגביע זנטרופה בשנת 1951. יחד עם שלוש זכיות במלכות השערים בליגה בתחילת תקופתו בה, הוא קבע שיא שערי ליגה עם 37 שערים בעונת 1950/51, שיא שנשבר רק בעונת 1977/78 על ידי הנס קרנקל עם 41 שערים.

עם חלוף הזמן דינסט הגיע עם ראפיד לחצי גמר גביע אירופה לאלופות בעונת 1960/61, בו הפסידה לבנפיקה. בשלבי שמינית ורבע הגמר כבש שער נגד הקבוצות ארצגבירגה אווה ו-IFK מלמה בהתאמה. בשנת 1962 הוא עזב את המועדון ל-SV בשווכאט לשש שנים ומשם פרש לקריירת אימון. הוא כבש במדי ראפיד 307 שערי ליגה ב-284 הופעות ליגה בסך הכל, נתון המציב אותו ככובש המצטיין שלה בכל הזמנים במפעל זה.

במדי נבחרת אוסטריה דינסט היה שותף להגעתה למקום השלישי במונדיאל 1954. לפני כן כבש את השער האחרון בניצחון 1–9 על פורטוגל, המפגש הראשון של מוקדמות אותו טורניר. במהלך הטורניר עצמו אומנם שיחק במשחק הראשון נגד סקוטלנד אך בהמשך מצא את עצמו מפנה את המקום לארנסט סטויזפל, תאודור ואגנר וואלטר שלגר בהתקפה. הוא שיחק שוב רק במשחק על המקום השלישי נגד אורוגוואי. גם מונדיאל אחר כך ב-1958 הוא נכלל בסגל אוסטריה אך כבר לא היה בשימוש. בסך הכל כבש במדיה 12 שערים ב-27 הופעות.

דינסט היה לעוזר מאמן בזכייתה של ראפיד בדאבל בעונת 1967/68, וכן באוסטריה וינה בעונת 1974/75. הוא נפטר ב-13 ביוני 2000 במקום הולדתו בגיל 72 לאחר מחלה ממושכת.

## תארים
;ראפיד וינה
*אליפות אוסטריה (6): 1951, 1952, 1954, 1956, 1957, 1960
*הגביע האוסטרי: 1961
*גביע זנטרופה: 1951
;נבחרת אוסטריה
*מקום שלישי בגביע העולם: 1954
;אישיים
*מלך השערים בליגה האוסטרית (3): 1951, 1953, 1954

## קישורים חיצוניים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני ראפיד וינה
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:כדורגלני מונדיאל 1954
קטגוריה:אוסטרים שנולדו ב-1928
קטגוריה:אוסטרים שנפטרו ב-2000
Joy to the World (אלבום)

***Joy to the World*** הוא אלבום חג המולד הראשון ואלבום האולפן השביעי הכללי של זמרת מוזיקת הקאנטרי האמריקאית פיית' היל. האלבום יצא לאור ב-30 בספטמבר 2008, על ידי חברת התקליטים האחים וורנר נאשוויל. הסינגל הראשון והיחיד מתוכו "A Baby Changes Everything", יצא לאור בספטמבר גם כן.

האלבום הגיע למקום השני במצעד אלבומי הקאנטרי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2008
קטגוריה:אלבומי פיית' היל
קטגוריה:אלבומים שהופקו על ידי דן האף
קטגוריה:אלבומי קאנטרי
קטגוריה:אלבומי חברת וורנר רקורדס
ג'ייד הדס סקורי

**ג'ייד הדס סקורי** (נולדה ב-27 במאי 1990) היא שחקנית ישראלית ילידת-אוקראינה הסובייטית.

## ביוגרפיה
נולדה בשם **הדס סקורי** (באוקראינית: **Хадас Сакорі**) באודסה, אוקראינה הסובייטית שבברית המועצות לשעבר. בשנת 1992 עלתה עם משפחתה לישראל, והתגוררה בחיפה. למדה במגמת קולנוע וסיימה בהצלחה בפנימיית אלוני יצחק. בגיל 21 לאחר תאונת דרכים קשה שעברה עם פציעה בראשה החליטה להוסיף את השם **ג'ייד**.

סקורי בוגרת שיטת צ'בק למשחק, שיטת סטניסלבסקי מגמת קולנוע בפנימיית אלוני יצחק, משחק מול מצלמה עם במאים מכל העולם.

## קריירה
בשנת 2013 התחילה את קריירת המשחק שלה בסדרה "בית המשאלות" ב-HBO של היוצר חיים בוזגלו בתפקיד אורח בתור ורוניקה, כאשר תפקיד זה מבוסס על קורות חייה של סקורי.

ב-2015 השתתפה בווידאו קליפ לסינגל "Sun" של הזמר הישראלי IRO.

פריצת הדרך של סקורי הייתה בשנת 2016 שבה גילמה את דנה הרשקו בתפקיד הראשי המבוסס על סיפור אמיתי בסרט הדרמה "ברש", שכתבה וביימה מיכל ויניק.

במאי 2019 שיחקה בתפקיד ראשי בתור תקווה בסרט הסטודנטים "משיח", הנכתב ובוים על ידי רוברט דימיטרי, לצדו של אבי פניני, שזכה בפסטיבל הסטודנטים כסרט הטוב ביותר ובעתיד יופק כפיצ׳ר ישראלי ברחבי העולם.

באוקטובר 2019 השתתפה בווידאו קליפ לסינגל "Don't Cry Babe" של הזמרת YANA.

באוקטובר 2020 לוהקה לסדרת הדרמה הנועזת "לאבד את אליס" בתפקיד דנה של היוצרת והתסריטאית סיגל אבין.
אשר הופקה עבור HOT ונמכרה עבור Apple TV העולמית.

בנובמבר 2020 גילמה מלהקת ל"משחקי השף" בסדרה המצליחה ״הטבח״ עונה 1 לצד גל תורן.

בדצמבר 2020 גילמה את מעיין בתפקיד ראשי בסדרת המתח "בלאק ספייס" ברשת 13.
הסדרה נמכרה ל-Netflix.

באפריל 2021 שיחקה בתפקיד אניה בסדרה "המפקדת", פרק 7 עונה 1 בכאן 11.

## קישורים חיצוניים

* ג'ייד הדס סקורי, באתר של הסוכנות פרי כפרי
* 
* 
* 
* 
* 
* 
* 

קטגוריה:שחקניות קולנוע וטלוויזיה ישראליות
קטגוריה:דוגמניות ישראליות
קטגוריה:דוגמנים ישראלים
קטגוריה:צלמות ישראליות
קטגוריה:צלמים ישראלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרי כפר הנוער אלוני יצחק
קטגוריה:ישראלים ילידי ברית המועצות
קטגוריה:ישראליות ילידות ברית המועצות
קטגוריה:עולים בשנות ה-1990
קטגוריה:עולות בשנות ה-1990
קטגוריה:ישראליות שנולדו ב-1990
קטגוריה:ישראלים שנולדו ב-1990
Splat-Cosmetica

**Splat-Cosmetica** (ידועה לרוב בפשטות כ-"**SPLAT**") היא חברה רוסית שמוכרת מוצרי פה (וידועה בעיקר במשחות השיניים שלה) וכן מוצרי קוסמטיקה לילדים, החברה הוקמה ב-2000 על ידי יבגני דמין ואלנה בלוס. 

המפעל הראשי של החברה נמצא במחוז נובגורוד והמטה המרכזי שלה נמצא בבירה הרוסית, מוסקבה .

בסביבות כ-20% ממוצרי החברה מיוצאים מחוץ לרוסיה, החברה אינה מפרסמת רק בכלי התקשורת הציבוריים אלא מסתמך על דרך ה"מפה לאוזן". 

החברה החלה בתהליך של התרחבות והשתלבות בשוק הבינלאומי לקראת 2011. 

ובשנת 2016 החלה לייצר מוצרי טיפוח לשיער ואף השיקה קו ייצור בהודו.

## קישורים חיצוניים
*  

## הערות שוליים

קטגוריה:מוסקבה: חברות
קטגוריה:חברות קוסמטיקה
חאן טנגרי

**חָאן טֵנְגְּרִי** (בקזחית: **Хан Тәңірі**; מילולית "אדון האל"), הוא ההר השני הגדול ביותר ברכס טיין שאן, אשר ממוקם בגבול בין הרפובליקה העממית של סין, קזחסטן וקירגיזסטן. להר חשיבות מיוחדת שכן לפי דת הטנגריזם, ההר הוא מקום מושבו של טנגרי, האל של הדת.

ההר מתנשא לגובה 7,010 מטר ופסגתו מהווה את הנקודה הגבוהה ביותר בקזחסטן. עד שחוקרים סובייטים גילו כי פיק פובדה ("פסגת הניצחון"), בגובה 7,439 מטר, גבוה יותר, נחשב חאן טנגרי לנקודה הגבוהה ביותר בטיין שאן. קרחון קלגורי (שאורכו 58 ק"מ) מדרום וממזרח לפסגה הוא הקרחון הגדול ביותר הידוע בסין העממית.

לאורך ההיסטוריה סופרים ומשוררים רבים כתבו על גובהו ועל יופיו של ההר, אשר האדירו את יוקרתו וחשיבותו. פיוטר סמיונוב טיין-שאנסקי היה האירופאי הראשון שראה במו עיניו את ההר בשנת 1857. הראשון שטיפס אל פסגת ההר היה מטפס ההרים מיכאל פוגרבסקי  מברית המועצות, בשנת 1931.

## אטימולוגיה
חאן טנגרי משמעו "אדון/מלך שמיים" (Хан Тәңірі, حان تأڭئرئ) בשפה הקזחית וכאמור הוא מתייחס לישות טנגרי. במונגולית קרוי חאן טנגיר (Хан Тэнгэр), בקירגיזית קרוי כמו בקזחית, באויגורית קרוי חָאנְטָה-גְּרִי (خانتەڭرى) ובמנדרינית תקנית קרוי חָאן-טַנְגֵּלִי פֵנְּג (汗腾格里峰). כל השמות הללו הם למעשה הטיה של הניב לפי שפה, אך כולם נותרים בעלי אותה המשמעות לשמו של טנגרי.

## ראו גם
* טנגריזם
* איסיק קול
* טיין שאן

## קישורים חיצוניים

* חאן טנגרי, באתר נקודת מפגש

קטגוריה:הרים
קטגוריה:קזחסטן: גאוגרפיה
קטגוריה:קירגיזסטן: גאוגרפיה
קטגוריה:סין: גאוגרפיה
קטגוריה:הרים מקודשים
אייליינר

ממוזער|אייליינר בגוון טורקיז 

**אייליינר** (מאנגלית: **eyeliner**) הוא תמרוק המשמש כאיפור לעיניים, האייליינר צובע את האזור משמסביב לקווי המתאר של העיניים ומטרתו היא ליצור אפקטים אסתטיים באזור העין. כיום הוא משמש בעיקר נשים. האייליינר שימש לראשונה בהודו העתיקה, במצרים העתיקה ובמסופוטמיה כקו שחור כהה סביב העיניים והיה בשימוש רב לא רק למען האסתטיקה אלא גם כדי להגן על העור מפני השמש המדברית. המחקר גם העלה השערה שהרבה אנשים באותה תקופה ראו את האייליינר כדבר שמביא מזל. 

בשנות ה-60 של המאה העשרים החלה גדילה בפופולריות של האייליינר. בשנות ה-60 וה-70 נראו גם מגמות אופנה חדשות שהשתמשו באייליינר ואף במסקרה. עם התפתחות האופנה הגותית והפאנקית השימוש באייליינר הפך שגרתי ונפוץ.

בסוף המאה העשרים ובתחילת המאה העשרים ואחת, השימוש באייליינר מתקשר לאופנה גותית, הוא גם נחשב  מקובל בתת-תרבות של הגותים ונמצא בשימוש רב אצל להקות וזמרים בסגנון האימו אשר נוטים נוטה להשתמש בו. הבסיסט של פול אאוט בוי, פיט ונץ הכריז כי הוא משתמש באייליינר באופן תדיר.

## קישורים חיצוניים

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:איפור
קטגוריה:עין
מדלין קזאליס

**מדלין קזאליס** (באנגלית: **Madlyn Cazalis**) היא חברת קוסמטיקה אפריקאית שהוקמה בקמרון על ידי היזם כריסטיאן נגן בשנת 2012.  

החברה מעצבת, מייצרת ומפרסמת מוצרי טיפוח טבעיים ופועלת בעיקר במרכז אפריקה עם יותר מכ-200 מקומות בהן ניתן לקנות את מוצרי החברה (בהם בתי מרקחת, מכוני יופי ואף סופרמרקטים), בנוסף לכך לחברה יש לקוחות בלמעלה מ-12 מדינות.  

החברה הוקמה כדי למנוע מאפריקאים מלהשתמש במוצרי הלבנה וזאת במקביל לעידוד בשימוש בתמרוקים ביתיים כמו סבונים ומסכות פנים.

החברה זכתה לשבחים רבים, בספטמבר 2015 נבחרה מדלין קזאליס בין 50 הסטארט-אפים האפריקאים החדשניים ביותר על פי פרסום ברשת התקשור הצרפתית, פראנס וון קאטר.
## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות קוסמטיקה
קטגוריה:קמרון
קטגוריה:אפריקה: כלכלה
להישאר בחיים (סרט, 2012)

**להישאר בחיים** (נקרא גם **זייתון**, בערבית: **زيتون**, זיתים) הוא סרט קולנוע ישראלי של הבמאי ערן ריקליס.

עלילת הסרט מתרחשת בשנת 1982, מעט לפני פרוץ מלחמת לבנון, ועוסקת בטייס ישראלי שמטוסו מופל בביירות והוא נתפס על ידי אש"ף, בילד פלסטיני הנמנה בין שוביו, ובמסעם המשותף לכיוון ישראל דרך דרום לבנון.

הקרנת הבכורה של הסרט התקיימה בפסטיבל הסרטים הבין-לאומי בטורונטו בספטמבר 2012.

## עלילה
הסרט מתמקד בפאהד (עבדאללה עקל), ילד פלסטיני המנסה לשרוד בביירות בזמן מלחמת האזרחים, פאהד אוהב כדורגל ומכנה את עצמו "זיקו" על שם כוכב נבחרת ברזיל. הוא עובר אימונים צבאיים על מנת שיוכל יום אחד לשחרר את פלסטין ולחזור אליה יחד עם סבו ואביו, כאשר אביו מטפל בשתיל עץ זית שתכנן לשתול בכפר נטוש וסמוך למיקומו, כעבור דקות ספורות האב הפך לשהיד.

באורח פלא מטוס F-16 צה"לי הנמצא בשמי לבנון נופל, פאהד מצטרף לצוות המחזיק בשבי את הטייס הישראלי – יוני (סטיבן דורף). פאהד מתאכזר ליוני, אבל כשיוני מבטיח שהוא יכול להביא אותו לארץ ישראל, כלומר פלסטין, פאהד מזהה הזדמנות, לשתול את העץ לו שאביו הקדיש את חייו בשבילו.

כך יוצא לדרך סיפור המסע של הסרט, בו שני אנשים השונים זה מזה, תלויים אחד בשני במסע בלתי אפשרי, הצלחת המסע תאפשר להתגבר על האובדן של פאהד, והשבוי הישראלי – יוני ישוב לביתו ללא צורך במשא ומתן.

## צוות השחקנים
רשימת השחקנים:
* סטיבן דורף – יוני, טייס ישראלי הנמצא בשבי
* עבדאללה עקל – פאהד, ילד פלסטיני
* לואי נופי – עבודי
* דוריד לידאווי – חייל סורי
* ורד פלדמן – אלונה
* אשרף ברהום – לוחם אש"ף ראשי
* ג'וני ערביד – אבו פאהד (אבא של אחמד)
* מירה עווד – אים פאהד (אמא של אחמד)
* עלי סלימאן – שוטר סורי
* מונא חוא – כלה
* הישאם סלימאן – מורה בבית ספר
* דורון עמית – שוטר ישראלי
* אבי דנגור – חייל ישראלי
* מוראד חסן – רמי
* טארק קובטי – סידו
* אליס טליוני – לקלייר
* נידאל בדארנה – מוסטפא

## קישורים חיצוניים

## הערות שוליים

קטגוריה:סרטי ערן ריקליס
קטגוריה:סרטים העוסקים בסכסוך הישראלי-ערבי
רות רוט

**רות רוט** (באנגלית: **Ruth Root**; נולדה בשנת 1967) היא אמנית אמריקאית.

## ביוגרפיה
רוט נולדה בשיקגו, ארצות הברית. סיימה את לימודיה באוניברסיטת בראון, רוד איילנד, בשנת 1990, וסיימה תואר שני במכון לאמנות בשיקגו בשנת 1993. היא למדה בתושבות בבית הספר סקוהגן לציור ופיסול בשנת 1994.

עבודתה כוללת ציורים על קנבס, ציורים על פיסות אלומיניום דקיקות, בצורה לא סדירה ופיסות נייר צבועות קטנות.

רוט השתתפה במספר תערוכות, כולל Abstract Redux בגלריית דנזה בניו יורק, Kosmobiologie בגלריית בלוות'ר בברוקלין, ו-Son-of-a-Guston בגלריית קלמנטין בניו יורק. היא הציגה באופן בינלאומי בגלריות כמו גלרי ניקולאוס רוז'יסקה באוסטריה, גלריה מרתה סרברה בספרד, מוזיאון סיאטל לאמנות וגלריה פרנקו נוארו, בטורינו, איטליה.

הציורים של רוט הם בעיקר ציורים מופשטים, המורכבים ממלבנים וצורות פשוטות אחרות בפלטה מוגבלת בעלת צבעים עזים. בציורים של תחילת שנות האלפיים נוספו עיניות או לבדי סיגריות. "ללא כותרת" משנת 2005, באוסף מוזיאון הונולולו לאמנות, הוא דוגמה לשלב זה של יצירותיהם של רוט. זוג עיניים מציצות באופן מסתורי ממרחב כחול כהה. מוזיאון הירשהורן, מוזיאון הונולולו לאמנות, מוזיאון האמנות של מחוז לוס אנג'לס המוזיאון לאמנות מודרנית, מוזיאון סיאטל לאמנות, ומרכז האמנות ווקר נמנים עם האוספים הציבוריים המחזיקים חלק מעבודותיה של רוט.

מתגוררת בניו יורק.

## פרסים
* 1996 National Endowment for the Arts, Mid-Atlantic Grant in Painting
* 1996 New York Foundation for the Arts Fellowship in Painting

## קישורים חיצוניים

* Frances Richard, *[http://findarticles.com/p/articles/mi_m0268/is_1_42/ai_108691820/ Ruth Root - New York - hard-edge abstraction]*, *ArtForum*, September 2003.
* Mario Naves, *[http://www.observer.com/node/47553 A Headstrong Loner's Paradox: Transformations Fixed in Time]*, *[[The New York Observer]]*, May 18, 2003.

## הערות שוליים

קטגוריה:אמריקאים ילידי אילינוי
קטגוריה:ציירות אמריקאיות
קטגוריה:שיקגו: אישים
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:בוגרות המכון לאמנות של שיקגו
קטגוריה:בוגרי המכון לאמנות של שיקגו
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
Daylight (שיר של טיילור סוויפט)

"**Daylight**" (בעברית: "**אוֹר הַיוֹם**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, *[[Lover]]*. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.

אף על פי שלא יצא כסינגל, הצליח השיר להגיע למקום ה-17 במצעד ה-.

## רקע וכתיבה
השיר נכתב בידי טיילור סוויפט והופק על ידה, ביחד עם המפיק המוזיקלי ג'ק אנטונוף שעבד עמה על שירים נוספים. השיר מדבר על מאבק שקורה במהלך מערכת יחסים, תוך שטיילור מפקפקת בכך שהיא תוכל למצוא אהבה חדשה ואמיתית. לבסוף, היא פוגשת מישהו חדש שמאיר לכאורה את חייה. (הרמז לשם השיר)

סוויפט אמרה עליו כי:

## הצלחה מסחרית
השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-89, תוך שבמצעד ה- התברג במקום ה-17. בסמוך לכך, התברג במקום ה-87 במצעד קנדה הוט 100 ובמקום ה-49 במצעד שירי הסטרימינג לפי דרישה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-57 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Daylight" בוצע באצטדיון יו. אס. בנק במיניאפוליס ב-24 ביוני 2023 יחד עם השיר "Dear John". ב-18 באוקטובר 2024, סוויפט הופיעה באצטדיון הארד רוק במיאמי. המחרוזת השנייה באותו ערב כללה את "This Is Me Trying" מתוך האלבום *[[Folklore (אלבום של טיילור סוויפט)|Folklore]]* ו-"Daylight".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על ניו יורק
קטגוריה:בלדות סינת'-פופ
קטגוריה:שירי סינת'-פופ אמריקאיים
PCGamingWiki

**PCGamingWiki** היא אנציקלופדיית אינטרנט מבוססת ויקי הבנויה על בסיס תוכנת מדיה-ויקי, אשר מטרתה לאסוף מידע טכני על משחקי מחשב (כמו המיקום בו נמצאות השמירות של המשחק ופרמטרים לאתחול המשחק) על מנת לייעל את המשחקיות ולתקן בעיות במשחקים אלו. הצעות הייעול והתיקון מתפרשות על ספקטרום רחב, החל מהסרת סצנות מסוימות ועד שינויים המאפשרים תמיכה במסכים רחבים (ביחס גובה-רוחב שאינו 16:9, לדוגמה - 21:9) ועוד. הוויקי נבנתה על ידי אנדרו טסיי ב-9 בפברואר 2012. נכון ליוני 2024, ישנם כ-38,000 משתמשים רשומים וכ-50,000 דפי תוכן בוויקי. מאז השקתה, הוויקי מוזכרת פעמים רבות באתרי חדשות על משחקי וידאו, כמו Kotaku, Destructoid ו-Rock, Paper, Shotgun. הוויקי זוכה למעלה מ-10,000 כניסות ייחודיות בכל יום.

## היסטוריה
האתר נוסד על ידי אנדרו "אנדיטיזר" טסיי בפברואר 2012. טסיי ציין כי הוא קיבל השראה לייסד את האתר על בסיס חוויותיו האישיות במשחקי הווידאו LA Noire ו-Titan Quest. האתר היה נטוש וחסר דפי תוכן, עד אשר טסיי פנה למשתמשים באתר רדיט.

ב-11 באפריל 2012, טסיי ניסה להתחיל קמפיין מימון המונים באמצעות האתר Kickstarter, כאשר הוא הציב את מטרת המימון ל-60,000 דולר אמריקני. הקמפיין הסתיים בכישלון ב-12 במאי, כאשר נאספו רק 2,736 דולר. ב-19 בדצמבר, טסיי הרים את פרויקט מימון ההמונים מחדש, כאשר הגדיר את המטרה ל-500 ליש"ט. הקמפיין הסתיים בהצלחה רבה ב-20 בינואר 2013, כאשר נאספו יותר מ-2000 ליש"ט.

ב-24 בדצמבר 2012, הוקם הפורום של האתר בסיועו של המשתמש JRWR. מטרת הפורום היא שהמשתמשים ידונו על הערכים ועל שיפורים, תיקוני בעיות ודיווח על באגים במשחקי המחשב השונים. עד מרץ 2014, נכתבו 3,374 פוסטים בפורומים ונכון לנובמבר 2020, נכתבו 7,830 פוסטים.

ב-26 במרץ 2013, טסיי הכריז על פינה חדש בוויקי בשם "The Port Report". הפינה, אשר מבוססת על פינת "Port Authority" באתר GameSpy מרכזת את כלל משחקי הווידאו שבוצעו בהם הסבה (פורט) מקונסולות משחקים למחשב האישי ומדרגת אותם על פי ביצועיהם הטכניים ולא על פי תוכנם ומשחקיותם. בדומה לוויקי, הפינה מאפשרת לכל אחד לתרום ולכתוב ערכים.

ב-29 בנובמבר 2014, טסיי פתח בקמפיין מימון המונים באתר Patreon , על מנת להמשיך ולתחזק את הוויקי.

## קישורים חיצוניים

* 
* 

## הערות שוליים

קטגוריה:אנציקלופדיות אינטרנט
קטגוריה:אתרי אינטרנט שהושקו ב-2012
קטגוריה:אתרי ויקי
קטגוריה:אתרי טכנולוגיה
קטגוריה:אתרי אינטרנט בריטיים
London Boy

"**London Boy**" (בעברית: "**נער לונדון**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, *[[Lover]]*. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.

אף על פי שלא יצא כסינגל, הצליח השיר להגיע למקום ה-62 במצעד הבילבורד הוט 100.

## רקע וכתיבה
השיר נכתב על ידי טיילור סוויפט, ג'ק אנטונוף, קטיוס קליי וסונווייב והופק על ידי סונווייב, ג'ק אנטונוף וטיילור סוויפט גם כן. השיר מכיל בתוכו קטעי קול של אידריס אלבה וג'יימס קורדן. השיר נכתב על בן הזוג של סוויפט ג'ו אלווין, בו היא מתארת את החוויות הבלתי נשכחות שהיו לה עמו.

בנוסף לכך, נכללים בשיר קטעים מתוך "Cold War" של קליי וכתוצאה מכך, צורף שמו לקרדיטים.

## הצלחה מסחרית
השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-62, תוך שבמצעד שירי הסטרימינג התברג במקום ה-39. בסמוך לכך, התברג במקום ה-54 במצעד קנדה הוט 100 ובמקום ה-23 במצעד שירי הסטרימינג לפי דרישה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-89 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על לונדון
קטגוריה:שירים על מלכות
אבירן לרר

**אבירן לרר** הוא קצין בדרגת אלוף-משנה המשמש נספח צה"ל בגרמניה. קודם לכן שימש סגן מפקד עוצבת האש ומפקד מרום.

## ביוגרפיה
לרר התגייס לצה"ל, והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ושימש בה במספר תפקידי פיקוד, בהם, מפקד פלגה בשייטת 13 עד שנת 2016. בשנת 2016 מונה למפקד פלגת ההדרכה בשייטת 13. ב-19 באוגוסט 2020 הועלה לדרגת אלוף-משנה ומונה למפקד מרום והוא סיים את כהונתו באוקטובר 2022. ב-22 בנובמבר 2022 הוחלט על מינויו לסגן מפקד עוצבת האש. ב-2024 מונה לנספח צבאי בגרמניה.

## חיים אישיים
לרר מתגורר ברעננה, נשוי ואב לילדים.

## קישורים חיצוניים

* 
;מאמרים פרי עטו:
* דבר המפקד, באתר צה"ל, אוגוסט 2020

## הערות שוליים

קטגוריה:לוחמי שייטת 13
קטגוריה:מפקדי חטיבת המרום
קטגוריה:אלופי-משנה בצה"ל
קטגוריה:נספחים צבאיים ישראלים בגרמניה
קטגוריה:רעננה: אישים
קטגוריה:ישראלים שנולדו במאה ה-20
איברו-אמריקה

300px|ממוזער
**איברו-אמריקה** (בספרדית: **Iberoamérica**; בפורטוגזית: **Ibero-América**) או **אמריקה ה[[חצי האי האיברי|איברית]]** הוא אזור ביבשת אמריקה הכולל מדינות או שטחים שבהם ספרדית או פורטוגזית, הן השפות השולטות גם כיום - לרוב טריטוריות שהיו שייכות בעבר לספרד או לפורטוגל, בהתאמה.

פורטוגל וספרד כלולות בעצמן בכמה הגדרות, כמו זו של הפסגה האיברית-אמריקאית וארגון המדינות האיברו-אמריקניות. ארגון מדינות איברו-אמריקה כולל גם את גינאה המשוונית דוברת הספרדית, במרכז אפריקה, אך לא את מדינות אפריקה דוברות הפורטוגזית.

הקידומת איברו Ibero- והתואר איבריאן Iberian מתייחסים לחצי האי האיברי שביבשת אירופה, הכולל את פורטוגל וספרד. איברו-אמריקה כוללת את כל מדינות הספנו-אמריקה בצפון אמריקה, מרכז ואמריקה הדרומית בתוספת האיים הקריביים ההיספנופיים, וכן את המדינה דוברת הפורטוגזית ברזיל.

איברו-אמריקה מובחנת מאמריקה הלטינית על ידי הדרת המדינה הדוברת צרפתית האיטי, המחלקות הצרפתיות שמעבר לים, גיאנה הצרפתית, מרטיניק וגוואדלופ, והקולקציות הצרפתיות סן מרטן וסנט ברתלמי. בנוסף, מדינות בליז, גיאנה וסורינאם, ששפותיה הרשמיות הן אנגלית והולנדית, בהתאמה, אינן נחשבות לאיברו-אמריקאיות ואף לא אמריקאיות לטיניות.

מאז 1991 ארגנה קהילת הלאומים האיברית-אמריקאית מפגש פסגה איברי-אמריקני שנתי של ראשי המדינה והממשלות של מדינות איברו-אמריקה, כולל ספרד, פורטוגל ואנדורה,
מ-2014, זה השתנה, לשנתיים.

## מדינות ואוכלוסייה באירופה ובאמריקה
**דוברי ספרדית**: (430,567,462 דוברים)
*  – 42,669,500
*  – 10,556,102
*  – 17,772,871
*  – 47,425,437
*  – 4,586,353
*  – 11,167,325
*  – 9,445,281
*  – 15,223,680
*  – 6,134,000
*  – 15,806,675
*  – 8,249,574
*  – 118,395,054
*  – 6,071,045
*  – 4,058,374
*  – 6,800,284
*  – 30,814,175
*  (חבר העמים האמריקני) – 3,667,084
*  – 46,704,314
*  – 3,324,460
*  – 28,946,101

**דוברי פורטוגזית**: (211,520,003 דוברים)
*  – 201,032,714
*  – 10,487,289

**דוברי קטלאנית**: (4,079,420 דוברים)
*  – 77,281

## ראו גם
* ארגון המדינות האיברו-אמריקניות
* אמריקה הלטינית

## קישורים חיצוניים

## הערות שוליים

קטגוריה:מדינות וטריטוריות דוברות ספרדית
קטגוריה:אמריקה הצפונית: מושבות ספרדיות לשעבר
קטגוריה:מושבות פורטוגזיות לשעבר
קטגוריה:אמריקה הדרומית: מושבות פורטוגזיות לשעבר
ג'סי ברדפורד

**ג'סי ברדפורד** (באנגלית: **Jesse Bradford**; נולד ב-28 במאי 1979) הוא שחקן ודוגמן אמריקאי. זכה בשני פרסי האמן הצעיר עבור משחקו בסרטים "מלך הגבעה" משנת 1993 ו"רחוק מהבית" בשנת 1995, ובשנים לאחר מכן התפרסם בסרטים "מעודדות צמודות" ו"גיבורי הדגל" של קלינט איסטווד.

## ביוגרפיה
ברדפורד נולד כ**ג'סי ברדפורד ווטרוז** בנורווק קונטיקט, בן יחיד לשחקנים טרי פורטר וקרטיס ווטרוז, שהופיעו בפרסומות, באופרות סבון ובסרטים. אמו גילמה את אמו של דמותו בסרט "מרדף ממוחשב" משנת 1995. בני דודיו של ברדפורד הם ג'ונתן סבק (חבר בלהקות Splender ואדיסון) ושרה מסר, סופרת ומשוררת. הוא החל לשחק בגיל שמונה חודשים והופיע בפרסומת למקלות ניקוי אוזניים. בעידוד הוריו החל ברדפורד לדגמן ולהיבחן לתפקידי משחק. הופעתו הראשונה בסרט הייתה בתפקיד בנו של רוברט דה נירו בסרט "להתאהב" משנת 1984.

הוא סיים את לימודיו בבית הספר התיכון "בריאן מקמהון". הוא נבחר בטקס הסיום למלך Homecoming. הוא היה קפטן נבחרת הטניס, ונבחר ל"שחקן הנאה ביותר "ול"שחקן המועדף" על ידי בני ובנות כיתתו בתיכון (אם כי לא היה במועדון הדרמה). הוא המשיך ללמוד באוניברסיטת קולומביה, וסיים לימודי קולנוע בשנת 2002.

## קריירה
כשחקן ילדים, ברדפורד כיכב בסרטים "בחזקת חף מפשע" לצד האריסון פורד בשנת 1990, "מלך הגבעה" (1993) ו"רחוק מהבית" (1995). הוא המשיך לשחק בתפקידים בולטים בסרטי קולנוע, ביניהם "רומיאו וג'ולייט" (1996), "כביש מהיר" (1999) ו"מעודדות צמודות" (2000). בשנת 2002 הוא הופיע בתפקיד הראשי בשני סרטים: "Clockstoppers" ו-"Swimfan". כמו כן היה לו תפקיד קטן כמתמחה בבית הלבן במשך תשעה פרקים במהלך העונה החמישית של סדרת הטלוויזיה "הבית הלבן".

ברדפורד שיחק את התפקיד של רנה גאנון בסרט "גיבורי הדגל" בשנת 2006, המבוסס על ספר באותו השם מאת ג'יימס בראדלי. הסרט מבוסס על אירועי קרב איוו ג'ימה ובוים על ידי זוכה פרס האוסקר, הבמאי והשחקן קלינט איסטווד.

בשנת 2009 לוהק ברדפורד לתפקיד ראשי בסרט "אני מקווה שהם מגישים בירה בגיהנום", המבוסס על רב המכר של הסופר טאקר מקס.

בשנת 2010 לוהק לתפקיד הראשי לצד ג'ימי סמיטס בסדרת הדרמה "Outlaw".

בשנת 2016 הוא שיחק בשלושה פרקים בסדרת הטלוויזיה "קוד בלאק". בשנת 2017 שיחק בסרטה של ליאה תומפסון, "השנה של גבר מדהים".

## חיים אישיים
ברדפורד היה אחד המשקיעים במועדון הלילה "פלאם" במנהטן, יחד עם כריס נות', סמנתה רונסון, ונואל אשמן, בין היתר.

בשנת 2015 ניהל קשר רומנטי עם זמרת ההיפ הופ אזיליה בנקס.

בדצמבר 2018 התחתן ברדפורד עם השחקנית הברזילאית אנדראה לייל. בדצמבר 2019 הודיעו השניים כי הם מצפים לילד.

## פילמוגרפיה
### קולנוע

### טלוויזיה

## קישורים חיצוניים

* 

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:מפיקי קולנוע אמריקאים
קטגוריה:בוגרי אוניברסיטת קולומביה
קטגוריה:אמריקאים שנולדו ב-1979
ריס וייקפילד

**ריס וייקפילד** (באנגלית: **Rhys Wakefield**; נולד ב-20 בנובמבר 1988) הוא שחקן, מפיק ובמאי קולנוע אוסטרלי. מוכר בשל תפקידו כפרסי ברנס בעונה השלישית של הסדרה "בלש אמיתי" של רשת HBO. לפני כן, הוא שיחק באופרת הסבון האוסטרלית "קרוב רחוק", ובתפקיד הראשי בסרט "הבלון השחור".

## ביוגרפיה
וייקפילד נולד בקיירנס שבקווינסלנד, אוסטרליה, לאם העוסקת בתקנים רפואיים ולאב המשרת בצי האוסטרלי. לפני שהופיע בתפקיד לוקאס באופרת הסבון "קרוב רחוק", וייקפילד שיחק במשך יותר משש שנים. הוא השתתף בשיעורים במכללת מקדונלד לאמנויות הבמה שם זכה במלגה בשנת 2003, במהלכם הופיע בפסטיבלים רבים כמו פסטיבל שייקספיר, ועבד עם אופרה אוסטרליה וגם עם הבלט האוסטרלי. וייקפילד סיים את לימודיו בשנת 2006.

## קריירה
תפקיד המשחק המקצועי הראשון שלו היה בסדרת הטלוויזיה האוסטרלית "אל תאשימו אותי", שם הופיע בשני פרקים.

באוגוסט 2005 לוהק וייקפילד בתפקיד לוקאס הולדן באופרת הסבון האוסטרלית הפופולרית "קרוב רחוק". הופעתו בסדרה הובילה למועמדות לפרס לוגי ל"כשרון החדש הטוב ביותר" לשנת 2006.

וייקפילד שיחק בתפקיד ראשי ראשון בסרט "הבלון השחור" בתפקיד תומאס מוליסון, שהוביל אותו למועמדות לפרס השחקן הטוב ביותר בפרסי האקדמיה האוסטרלית לקולנוע וטלוויזיה (AACTA), למועמדות לפרס השחקן הטוב ביותר בפרסי מכון הקולנוע האוסטרלי וחוג מבקרי הקולנוע באוסטרליה על הופעתו בסרט. הסרט הוקרן בהקרנת בכורה ב-6 במרץ 2008 באוסטרליה לאחר בכורה בפסטיבל הסרטים הבינלאומי בברלין בגרמניה. הסרט זכה בפרס דוב הקריסטל לסרט באורך מלא הטוב ביותר בקטגוריה "דור 14+".

כיוצר סרטים, וייקפילד כתב וביים את הסרט הקצר "איש הולך לבר" שההגיע לגמר בפסטיבל הסרטים הקצרים הבינלאומי "Tropfest" בסידני בשנת 2013. התסריט שלו, שכותרתו "אנא סגור את השער" הגיע לגמר בתחרות תסריטאות פסטיבל Cinequest 2016" ונבחר רשמית לפסטיבל הסרטים בוורלי הילס באותה שנה.

סרטו העלילתי הראשון כבמאי של וייקפילד, "Berserk", הוקרן לראשונה בבתי הקולנוע האמריקאים ב-5 באפריל 2019. מככבים בו ניק קאנון, ג'יימס רודיי, נורה ארנזדר, ארין מוריארטי וג'ק פלאהי. הסרט הופק על ידי בריאן קוואנו-ג'ונס. הסרט התבסס בחלקו על מישהו שניסה לפרוץ לביתו של וייקפילד. וייקפילד כתב והפיק את הסרט יחד עם ויליאם דיי פרנק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:במאי קולנוע אוסטרלים
קטגוריה:מפיקי קולנוע אוסטרלים
קטגוריה:תסריטאי קולנוע אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-1988
אליס וודוורד

**אליס בולינגברוק וודוורד** (באנגלית: **Alice Bolingbroke Woodward**; 1862 – 1951) הייתה אמנית ומאיירת אנגלייה, אחת המאיירות הפוריות ביותר בתחילת המאה העשרים. ידועה בעיקר בזכות עבודתה בספרות ילדים, ובזכות האיורים המדעיים שלה. 

## ביוגרפיה
וודוורד נולדה ב -3 באוקטובר 1862 בצ'לסי, לונדון. אביה הנרי וודוורד, היה מדען בולט בתחום הגאולוגיה, ועבד במוזיאון הטבע בלונדון. בילדותה התחנכה וודוורד בביתה על ידי מורים, יחד עם ארבע אחיותיה ושני אחיה (היא הייתה הרביעית מבין שבעה ילדים). מגיל צעיר עודדו את הילדים לצייר, כאשר בסופו של דבר כל האחיות הפכו אמניות וכל האחים הפכו למדענים. בשנות העשרה המאוחרות שלה, אליס הייתה מספיק מיומנת כדי להמחיש בציורים הרצאות לאביה ומאמרים בעיתונים עבור עמיתיו.

הדבר איפשר לה להרוויח מספיק כסף כדי להתחיל את לימודיה בבית הספר לאמנות סאות' קנזינגטון, ומאוחר יותר בבית הספר לאמנות בווסטמינסטר ואחריו באקדמיה ז'וליאן בפריז. היא למדה שיעורים באיור של ג'וזף פנל ומוריס גרייפנהגן, והקשר שלה עם פנל הוביל לעבודות בהוצאות ספרים ובחברה לאיור ספרי ילדים. היא המשיכה לאייר עבודות מדעיות לאורך הקריירה שלה. 

אליס וודוורד נפטרה בשנת 1951.

אחותה, גרטרוד מרי וודוורד, עבדה גם בליטוגרפיה אנטומית, והייתה חברה לכל החיים של ביאטריקס פוטר. 

בין השנים 1896–1900 עבדה בהוצאת הספרים בגלאזגו Blackie and Son Limited, ואיירה סדרת ספרי ילדים ובהם To Tell the King the Sky is Falling, הרפתקאות בארץ הצעצועים, Apple Red and Silver Bells. היא החליפה את אוברי בירדסלי כמאיירת, והשפיעה על המאיירת סיסלי מרי בארקר.

המו"ל הראשי שלה היה ג'ורג ' בל ובניו עבורם איירה את ספר התמונות של פיטר פן שכתב דניאל אוקונור, ויצרה 28 לוחות צבעוניים.

היא איירה את סיפוריהם של שתי אופרות של גילברט וסאליבן, את הרפתקאות אליס בארץ הפלאות של לואיס קרול ואת היופי השחור הקלאסי של אנה סוול. בין אחרוני ספריה היה כרך מיתוסים ואגדות האבוריג'ינים האוסטרלים אותם איירה בשנת 1930 בגיל 68.

וודוורד גם הציגה ציורים (של סצנות בנורמנדי ובנורפוק) עבודותיה הופיעו בלמעלה מ -80 פרסומים, כולל שחזורים של דינוזאורים בעיתון "Illustrated London News". 

כדי להבדיל בין שני סוגי עבודותיה השונות, היא חתמה על כל האיורים שלה במונוגרמת פרפר, ואילו בעבודתה המדעית היא פשוט כתבה את שמה. עבודתה המדעית נודעה בדיוק שלה, הכרח בהמחשה טכנית. הרישומים שלה היו גם תמיד חיים, בין אם זה היה ציור של דגימה או שחזור של חיה פרהיסטורית.

## איורי ילדים ומדעיים

 File:The brownies and other tales (1910) (14582334558).jpg
File:The brownies and other tales (1910) (14765802201).jpg
File:The brownies and other tales (1910) (14768964415).jpg
File:The brownies and other tales (1910) (14582331659).jpg
File:The brownies and other tales (1910) (14582338578).jpg
File:Claosaurussmall.jpg
File:Eurypterids.jpg
File:Extinct monsters and creatures of other days (6288817264).jpg
File:Evolution in the past (Plate 13) (7724859992).jpg
File:Evolution in the past BHL40567516.jpg

## קישורים חיצוניים

* 

## הערות שוליים

קטגוריה:מאיירות בריטיות
קטגוריה:בריטיות שנולדו ב-1862
קטגוריה:בריטים שנולדו ב-1862
קטגוריה:בריטיות שנפטרו ב-1951
קטגוריה:בריטים שנפטרו ב-1951